OpenLLM-France/wikimedia huggingface dataset:
# Estratègies de millora educativa/Suport a l’emprenedoria: microcrèdit social per a joves emprenedors

* ACTUACIÓ 33b — Suport a l’emprenedoria: microcrèdit social per a joves emprenedors
Torneu a la taula Dimensions, estratègies i actuacions.
* Descripció
* Es tracta de programes de microcrèdit social per finançar projectes d’autoocupació promoguts per a joves.
* Persones destinatàries
* Joves amb projecte empresarial en marxa o a punt de constituir-se.
* Objectius
* Facilitar als joves l’accés a finançament per iniciar els seus projectes empresarials.
* Garantir davant de les entitats promotores de microcrèdit social l’anàlisi exhaustiu i professional dels projectes d’empresa derivats per a l’accés al finançament.
* Minimitzar al màxim les exigències de garanties reals de l’operació.
* Flexibilitzar i relaxar les condicions del crèdit per tal de facilitar el seu retorn durant els primers anys de vida del negoci: tipus d’interès per sota del mercat, possibilitat de negociar la carència, clàusules de renegociació de les condicions en cas d’impagament, etc.
* Metodologia
* Aquests programes són canalitzats directament a través de l’Administració local, amb fons generats a compte d’una partida del pressupost municipal, o a través de convenis amb entitats financeres o fundacions privades que ja tenen programes concrets en aquesta direcció.
* Les característiques genèriques, a mode d’exemple, d’un microcrèdit són les següents: - Import màxim: 25.000 euros - Fins al 95% del projecte finançat - Tipus d’interès fix durant tota la vida de l’operació - Termini d’amortització: 6 anys, de 0 a 6 mesos de carència negociada - Sense garantia real
* Cal fer èmfasi en la no-necessitat de garantia real. A fi de facilitar l’accés al crèdit, la garantia sobre el projecte recau en la viabilitat del pla de negoci presentat i l’anàlisi del perfil dels emprenedors sol·licitants.
* Agents implicats
* Empreses i patronals.
* Ajuntament i consells comarcals (servei de promoció econòmica).
* Emprenedors o emprenedores.
* El rol de l'àrea de joventut en aquesta actuació
* Liderar o arribar a acords amb altres entitats privades promotores de microcrèdits.
* Derivar joves a les entitats de microcrèdit.
* Enllaços externs (experiències i recursos a Catalunya)
* Préstec sense aval/ Microcrèdits MicroBank. Barcelona Activa. Ajuntament de Barcelona. [Data de consulta: 5 agost 2016]
* Microcrèdit social per a joves emprenedors. MicroBank. [Data de consulta: 5 agost 2016]
# Estratègies de millora educativa/Suport al desplaçament escolar

* ACTUACIÓ 19 — Suport al desplaçament escolar
Torneu a la taula Dimensions, estratègies i actuacions.
* Descripció
* Activitats de foment de la mobilitat compartida, com ara la creació d'una web on s'ofereixen i es demanen places en cotxes particulars per a anar a la universitat o al centre educatiu d'un altre municipi.
* Sistema de beques de transport escolar (consells comarcals).
* Persones destinatàries
* Estudiants que necessiten desplaçar-se diàriament per a l'assistència al seu centre d'estudi habitual.
* Objectius
* Facilitar l'accés als estudis als joves que no tenen vehicle particular i que estan en municipis sense xarxa pública de transport.
* Metodologia
* Espai web o aplicació accessible als joves i famílies: intercanvi de places als cotxes.
* Tauler d'anuncis o similar.
* Recursos de gestió de les beques de transport escolar: estructura legal i tècnics de gestió.
* Agents implicats
* Professionals de joventut.
* Tècnic o tècnica d'educació.
* Joves i famílies.
* Entitats.
* Cossos policials de suport a la mobilitat.
* El rol de l'àrea de joventut en aquesta actuació
* Pot liderar-ho o sumar-se a la iniciativa d'un altre agent i donar-hi suport.
* Fomenta el sorgiment d'iniciatives d'ajuda mútua entre joves.
* Enllaços externs (experiències i recursos a Catalunya)
* Beques de transport escolar i menjador. Ajuntament de Pineda de Mar. [Data de consulta: 4 agost 2016]
* Ajuts de transport i menjador escolar. Consell Comarcal d'Osona. [Data de consulta: 4 agost 2016]
# Estratègies de millora educativa/Suport a la formació en línia

* ACTUACIÓ 21 — Suport a la formació en línia
Torneu a la taula Dimensions, estratègies i actuacions.
* Descripció
* Consisteix a donar suport als estudiants d'ESO de l'Institut Obert de Catalunya (IOC) per tal d’acompanyar-los en els seus estudis i facilitar la creació de xarxes de suport entre els mateixos estudiants.
* Primer s’ajuda els joves a fer els tràmits i la inscripció dels joves a l’IOC. Després, un cop s’han inscrit i iniciat el curs, se’ls dóna suport presencial a l’estudi: entre un i dos cops a la setmana, els estudiants assisteixen a una aula preparada amb ordinadors, amb connexió gratuïta a Internet, i on és present un educador que els dóna suport a l’estudi.
* Persones destinatàries
* Joves que no hagin completat l’ESO i que vulguin treure’s aquest graduat a través de l’IOC.
* Objectius
* Donar suport als i les joves que no tenen aquesta titulació perquè puguin obtenir el graduat en ESO a distància i ampliar les seves opcions de futur en la recerca de feina, o puguin continuar els estudis accedint, per exemple, a un cicle de grau mitjà.
* Metodologia
* Acompanyament dels joves durant el procés de matriculació.
* Tutorització i suport durant tota l’etapa lectiva.
* El servei ha de disposar d'una aula d'estudi amb ordinadors i connexió a Internet (hi ha oficines joves que disposen d’aquest espai), llibres de consulta i un educador, que pot ser el tècnic o l’informador de l’àrea de joventut. Altres recursos són: taules, cadires, pissarra, suro, impressora i material d’oficina.
* Agents implicats
* Professionals de joventut (tècnics gestors, tècnics informadors i dinamitzadors).
* Impulsors de la Garantia Juvenil.
* Tutors dels centres de suport o centres col·laboradors de l’IOC. Aquests centres es troben a diferents indrets del territori per tal de donar determinats serveis segons els estudis dels joves.
* El rol de l'àrea de joventut en aquesta actuació
* L’àrea de joventut té un rol de lideratge del programa. És qui coordina l’actuació junt amb tots els agents implicats i qui té el contacte directe amb les persones joves.
* Enllaços externs (experiències i recursos a Catalunya)
* Servei de suport als estudiants de l'IOC. Àrea de Joventut del Consell Comarcal de l’Alt Empordà. [Data de consulta: 4 agost 2016]
# Llibre de cuina:Receptes de cuina/Allioli

L'allioli és una salsa en principi freda a base d'oli d'oliva i all, típica als Països Catalans i altres cuines de la mediterrània.

## Ingredients

* 2 dents d'all (3-4 si el voleu fort, 1 sol si us agrada suau)
* 1 got gran d'oli d'oliva, però en podeu afegir més per obtenir una quantitat ajor de salsa
* 1 ou (rovell o sencer), opcionalment
* 1 polsim de sal

## Preparació

Per fer-lo, peleu els alls i poseu-los en un morter. Afegiu-hi sal i piqueu-ho tot. A continuació, aneu afegint-hi l'oli (a temperatura ambient) ben poc a poc mentre ho aneu remenant sempre en girs en el mateix sentit. El raig d'oli ha de ser constant i prim, fins que la barreja s'emulsioni. Per reeixir, es requereix una mica de paciència, ja que si es posen més de quatre o cinc gotes d'oli d'un sol cop és possible, sobretot quan en cara hi ha poca quantitat de salsa, que es talli. Si penseu que trigareu un quart d'hora o vint minuts a fer la salsa, que no és més del que es triguen a fer d'altres, no tindreu pressa, que és el que fa que s'acabi tallant, per voler tirar més oli del que cal i acabar abans.

## Comentaris i variants

També es pot utilitzar en calent, per a gratinar. Per exemple, a Barcelona és molt típic posar-ne una capa gruixuda sobre els talls freixits de bacallà i gratinar-los, o també en mitges patates o fins i tot sobre llesques de pa de pagès. Una versió que potser ha nascut d'una barreja de tot això consisteix a omplir una patata o una llesca de pa amb una capa gruixuda de brandada de bacallà, afegir una capa d'allioli i gratinar fins que estigui una mica daurat. També es pot gratinar en hortalisses, com per exemple, tomàquet, etc.
En fred es menja molt amb pa torrac i carns a la brassa, amb peixos bullits, al vapor o també a la brassa, etc.
# Llibre de cuina/Receptes/Ànec rostit amb naps
### Ingredients

* Ànec.
* Farina.
* Oli i sal.
* Naps.
* Ous

### Preparació

Rostiu l'ànec i bulliu a part els naps. Tot seguit coleu-los i rebosseu-los amb ou i farina. Poseu-los a la cassola amb l'ànec.
# Flora del Pirineu català/Isoetes brochonii

L' Isoetes brochonii és una herba menuda, perenne i aquàtica de la família de les isoetàcies que creix al fons d'estanyols oligotròfics en l'estatge subalpí i alpí fins a 2500 m. És una planta poc freqüent i distribuïda pels Pallars, Val d'Aran i Andorra.
TORNAR a l'índex
# Flora del Pirineu català/Helleborus viridis

L'el·lèbor verd és una herba perenne de la família de les ranunculàcies força present en boscos i matolls, en sòls humits des de la terra baixa fins l' estatge subalpí (2400 m) de tota la serralada pirinenca. És força tòxica. En català es coneix també com a baladre, manxiulot, marxívol, uliarda i veratre.
| Aspecte general | Planta sencera |
TORNAR a l'índex
# Flora del Pirineu català/Isopyrum thalictroides

L'Isopyrum thalictroides és una herba perenne de la família de les ranunculàcies molt rara al nostre territori ja que només es troba a la Val d'Aran i la Garrotxa. Es fa en boscos caducifolis ombrívols i humits des de l'estatge montà fins al subalpí, fins a altituds de 1600 m. Atesa la seva raresa, no se li coneixen noms populars.
| Detall de la inflorescència | Detall de la flor |
TORNAR a l'índex
# Flora del Pirineu català/Lathyrus cirrhosus

El pèsol bord és una herba perenne amb la tija amplament alada a la part superior de la família de les lleguminoses poc freqüent a la serralada pirinenca. Es pot trobar vorades i clarianes de bosc acidòfiles de l’estatge montà fins als 1.700 m d'altitud. En català també s'anomena pèsol cirrós.

### Enllaç extern

* Aspecte general
TORNAR a l'índex
# Flora del Pirineu català/Lathyrus filiformis

La garlanda borda és una herba perenne amb flors en raïm més llarg que la fulla, que pertany a la família de les lleguminoses. Rar a la serralada pirinenca, es pot trobar en pastures seques de l'estatge montà fins als 1.500 m d'altitud. També es coneix amb el nom de guixó filiforme i pesolina borda.
| Planta | Detall de les flors |
TORNAR a l'índex
# Flora del Pirineu català/Helleborus foetidus

El marxívol és una herba perenne de la família de les ranunculàcies molt present en vessants secs i pedregosos, matollars i vores de bosc des de la terra baixa fins l' estatge subalpí de tota la serralada pirinenca. El seu hàbitat arriba fins als 2100 m. És molt tòxica. En català es coneix també com a herba clavera, lletera borda, lletrera borda, malbec, mansiulo, manxiuler, manxiulot, marcívol, marxígol, marxívol, palònia blanca, palònia borda, planta pudent, ronya de gos i ulierca.
| Planta sencera | Flor en visió frontal |
| Fulla palmatisecte | Polifol·licle inmadur |
TORNAR a l'índex
# Flora del Pirineu català/Isoetes lacustris

L'isoetes és una herba perenne aquàtica de la família de les isoetàcies que creix al fons d'estanyols oligotròfics en l'estatge subalpí i alpí fins a 2500 m. És una planta molt rara i només present a la part més occidental dels Pirineus catalans.
TORNAR a l'índex
# Flora del Pirineu català/Lathyrus hirsutus

El 'guixó hirsut és una herba perenne de la família de les lleguminoses rara al Pirineu català. Es pot trobar en prats humits i sembrats de l'estatge montà fins als 1.600 m d'altitud. En català també s'anomena veçó eriçat.
TORNAR a l'índex
# Flora del Pirineu català/Isoetes echinospora

L' Isoetes echinospora és una herba menuda, perenne i aquàtica de la família de les isoetàcies que creix al fons d'estanyols oligotròfics en l'estatge subalpí i alpí fins a 2500 m. És una planta poc freqüent.

### Enllaç extern

* Detall d'una planta
TORNAR a l'índex
# Llibre de cuina/Receptes/Carn rostida
### Ingredients

* 1 quilo i quart de carn del rodó.
* 1 ceba mitjana.
* 3 grans de pebre negre.
* 1 tomàquet madur.
* Una mica d'aigua.
* 1 fulla de llorer torrada, no cremada.
* 2 alls.
* Pebre blanc en pols.
* 1/4 de litre d'oli.

### Preparació

Posarem l'oli en una cassola al foc. Lligarem el rodó o tros de carn i, quan l'oli estigui roent, l'incorporarem a la cassola, a foc viu, cuidant que es dauri i tombant-lo a fi que es faci igual per tot arreu (abans li haurem posat sal). Quan estigui daurat hi afegirem tots els ingredients, tapant la cassola i baixant el foc perquè es vagi fent a poc a poc. El temps de cocció variarà entre 1/2 hores. Quant està fet i retirat, el deixarem refredar i el partirem a rodanxes. Passarem la salsa pel sedàs i la tirarem pel damunt de la carn, fent-li arrencar el bull abans de servir-la a taula. També podem presentar la carn freda i la salsa calenta en un salsera a part.
# Llibre de cuina/Receptes/Cassola de carn Montseny
### Ingredients

* 4 llonzes de vedella.
* 4 talls de pollastre.
* 2 peus de porc bullits i tallats en quatre talls.
* 200 grs. de conill partit en 4 talls.
* 200 grs. de llom de porc en quetre talls.
* 100 grs. de ceba picada.
* 1/4 de quilo de nata fresca.
* 1 copa de licor plena de conyac.
* Sal.
* Pebre blanc en pols.
* Julivert fresc.
* 100 grs. de prunes.
* 50 grs. de farina.
* 1 tassa d'esmorzar plena d'oli d'oliva.

### Preparació

Amanirem amb sal i pebre totes les menes de carn i les enfarinarem. Posarem al foc amb oli, en una cassola. Quan l'oli estigui ben calent hi afegirem tota la carn i la ceba i ho sofregirem fins que estigui ben daurat. Ho flamejarem amb el conyac, hi afegirem la nata i les prunes i ho deixarem coure 15 minuts. al moment de servir-ho ho empolsarem amb julivert fresc ben picat.
# Llibre de cuina/Receptes/Cassoleta de carn magra
### Ingredients

* 200 grs. de carn magra.
* 150 grs. de costella de porc.
* 8 salsitxes.
* 500 grs. de conill, tallat a trossos.
* 8 fetges de pollastre.
* 10 bolets frescos.
* 2 patates mitjanes.
* 1/2 bitxo.
* 5 ametlles torrades.
* 1 ou cru.
* 3 alls frescos.
* Julivert fresc.
* 1/4 de litre d'oli.
* Sal.
* Aigua.

### Preparació

És preferible fer aquesta casoleta en una cassola de terrisa fonda i amb tapa, hi posarem l'oli, al foc, hi fregirem la carn magra ja talada. Després hi incorporarem les costelles de porc (tallades també a trossos), les salsitxes i el conill i, quan tot prengui un color daurat, hi afegirem els fetges de pollastre dels quals en retirarem 2 quan estiguin fets. Pelarem les patates i les tallarem a rodanxes, arreglarem els bolets trinxat-los i tirant ambdues coses a la cassola amb la carn. Farem una picada amb els fetgets (que teniem fregits), les ametlles, el bitxo, una mica de julivert i els alls, lligant-ho amb l'ou batut i una cullerada d'aigua i incorporant-hi la carn, que s'anirà fent lentament per espai d'uns 15 minuts en aquest preparat o salsa. La cassoleta ben tapada, s'ha de deixar reposar 10 minuts abans de presentar-la a taula, d'aquesta manera el gust és més exquisit.
# Llibre de cuina/Receptes/Carquinyolis
## Ingredients

* 100 g d'ametlles crues.
* 2 ous.
* 1 llimona.
* 100 g de sucre.
* 175 g de farina.
* 1 culleradeta de llevat en pols.
* 1/2 culleradeta de canyella en pols.
* Unes gotes d'anís.

## Preparació

Formeu un volcà amb la farina i el llevat sobre el marbre; en el centre poseu un ou, el sucre, la raspa dura de llimona i la canyella; treballeu-ho una mica i després afegiu-hi les ametlles crues senceres; aromatitzeu la massa amb anís. Barregeu-ho tot, amassant fins al punt de poder formar unes barretes d'uns tres centímetres d'amplada per la meitat d'alçada. Pinteu les barretes amb rovell d'ou barrejat amb unes gotes d'aigua. Escalfeu el forn prèviament i, damunt d'una safata untada perquè no s'enganxin, introduïu les barretes; deixeu-les coure fins que siguin daurades, amb el forn a temperatura suau. Quan estiguin cuites, talleu-les diagonalment mentre siguin toves, perquè si es tallen fredes i seques es trencaran. Torneu a col•locar-les en la mateixa safata, fins que s'assequin i quedin daurades a dintre el forn.
# Llibre de cuina/Receptes/Carxofes farcides
### Ingredients

* 2 quilos de carxofes que siguin grosses.
* 1 cullerada grossa plena de pa ratllat.
* Ramells de julivert fresc.
* 1 ceba mitjana.
* 1 all.
* 1/4 de litre de brou de l'olla.
* 50 grs. de cansalada fresca.
* 100 grs. de farina.
* 1/2 litre d'aigua.
* Sal.
* 2 litres d'aigua.

### Preparació

Traurem les fulles a les carxofes i les courem amb aigua i sal i, un cop fetes, les deixarem escòrrer posades boca a terra damunt d'un tovalló. Trinxarem la cansalada molt menuda i la barrejarem amb el pa ratllat, el julivert trinxat, l'all trinxat i tres cullerades d'oli cru. Amb aquest preparat farcirem les carxofes i les enfarinarem fregint-les en oli tot seguit. Un cop fetes i escorregudes les posarem en una cassola. Fregirem amb oli la ceba pelada i trinxada i li afegirem el brou, tirant-ho tot a les carxofes les quals deixarem bullir, a foc lent, una mitja hora.
# Llibre de cuina/Receptes/Carxofes farcides amb xampinyons, pernil i avellanes

La recepta de carxofes farcides amb xampinyons, pernil i avellanes és un plat fet a base de verdura, carn i fruits secs. Productes que normalment tenim a casa i són fàcils de cuinar.

## Ingredients

* Carxofes
* Xampinyons
* Pernil salat
* Avellanes
* Ceba de Figueres
* Sal
* Pebre negre mòlt
* Oli de l'Empordà

## Estris necessaris

Calen una paella, bols, cullera de fusta, ganivets, platets.

## Preparació

Primer netegeu, peleu i buideu l'interior de les carxofes. I poseu-les en un bol amb aigua i llimona durant 10 minuts. Seguidament enforneu-les durant uns 20-25 minuts.
Mentrestant s'han de netejar i tallar els xampinyons i la ceba a daus. El pernil salat també prepareu-lo a daus. Fregiu a foc baix la ceba en una paella amb oli. En una altra paella amb oli saltegeu els xampinyons i el pernil salat.
Es barreja tot i es farceixen les carxofes. Per acabar, ho haureu de gratinar al forn.

## Referències

Parra, Pau; Touray, Essa. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Carn magra amb tomàquet
### Ingredients

* 8 bistecs de carn magra, d'un pes total d'un quilo aproximadament.
* Sal.
* 2 tasses d'esmorzar plenes de salsa de tomàquet.
* 80 grs. de llard.
* 1 gotet de vi, ple d'aigua.

### Preparació

Posarem la salsa de tomàquet en una cassola de terrissa. En una paella amb el llard hi fregirem la carn magra, amb sal i a mida que l'anirem traient fregida la ficarem a la cassola amb la salsa de tomàquet. A punt de servir la carn, hi tirarem el gotet de vi blanc.
# Llibre de cuina/Receptes/Carxofes a la cassola

INGREDIENTS
PREPARACIÓ
Netejarem les carxofes i les trossejarem, en una cassola amb una mica d'oli hi posarem les carxofes amb una mica de sal que es vagin sofregint i afegirem els bocins de pernil salat que es vaigi fent a poc a poc. Quan ja esta una mica sofregit hi posarem una miqueta d'aigua que faci xup-xup i per acabar d'espessir hi posem el pa ratllat i quan s'hagi espessit tanquem el foc.
# Llibre de cuina/Receptes/Carxofes fetes a la cassola
### Ingredients

* 8 carxofes tendres i grosses.
* 50 grs. de cansalada fresca.
* 2 alls.
* 50 grs. de molla de pa tou remollada en vinagre.
* Julivert fresc.
* Pebre negre en pols.
* 1 litre i mig d'aigua
* 100 grs. de farina.
* 1 litre i mig d'aigua.
* Sal.
* 3 cullerades grosses plenes d'oli fi.

### Preparació

Prepararem les carxofes deixant-les sense fulles dures i guardant-les senceres. Picarem al morter els alls i força julivert, el pa remullat de vinagre i la cansalada tallada ben fina. Amb aquest preparat farcirem el cor de les carxofes (les quals tindrem ja cuites i ben escorregudes). Les col·locarem després en una cassola, regant-les amb oli pel damunt i tapant-les. Bulliran fins que hauran absorbit l'aigua que elles mateixes deixaven i fins que només quedo l'oli. Hi ha qui ho posa al forn amb foc només per sobre.
# Llibre de cuina/Receptes/Cassola d'arròs amb bacalla
### Ingredients

* Arròs.
* Bacallà.

### Preparació

Podeu fer una variant torrant bacallà al foc i fent-lo bullir amb l'arròs. En aquest cas, talleu el bacallà en trossos no gaire grans i torreu-lo. Esmicoleu-lo després i poseu-lo a coure amb l'arròs. No cal dessalar-lo.
# Llibre de cuina/Receptes/Conill al cau
### Ingredients

* 1 conill gros.
* Sal.
* Pebre blanc en pols.
* 100 grs. de llard.
* 1 tomàquet gros.
* 1 pastanaga mitjana.
* 1 ceba grossa.
* 2 alls.
* 1 fulla de llorer.
* 1 mica de canyella en pols o bé un tros de canyella en rama.
* 1/4 de litre de vi blanc sec.
* 1/4 de litre de salsa all-i-oli.

### Preparació

Prepararem el conill tallat a trossos, hi posarem sal i pebre pels dos costats, els col·locarem en una plata de forn untada amb el llard i, acte seguit, els ficarem al forn durant 20/35 minuts. Passat aquest temps, els traurem del foc i els afegirem un sofregit fet amb el tomàquet, la pastanaga, la ceba, els alls (tot tallat i trinxat) i la fulla de llorer i la canyella triada. Ho tornarem a deixar al forn 20/35 minuts més. Un cop tret del forn, ho ruixarem amb el vi blanc sec i la salsa all-i-oli que prèviament haurem fet al morter. Ficarem la plata al forn durant 5 minuts només (el temps suficient perquè el conill s'impregni del gust de l'esmentada salsa i els servirem a continuació La plata cal que sigui presentable a taula i no metal·lica.
# Llibre de cuina/Receptes/Conill amb cargols
### Ingredients

* 1 conill gros i tendre.
* 4 dotzenes de cargols (cuits abans).
* 1 ceba grosa.
* 4 tomàquets mitjans madurs.
* 1 manat ben lligat de: llorer,farigola,orenga,un tros de pela de taronja assecada i un canó de canyella.
* 1/4 de litre d'oli.
* 1 got de vi ranci sec.
* 1 copa d'anís sec.
* 3 cullerades de farina.
* 1 gra d'all.
* 12 pinyons pelats.
* 8 ametlles torrades i pelades.
* 2 galetes maria.
* Uns brins de safrà.
* Julivert fresc.
* Sal.
* Pebre blanc en pols.
* Aigua o brou de carn.

### Preparació

Tallem el conill en dotze porcions que empolsarem de sal i una mica de pebre (el fetge del conill el reservarem per a la picada), les enfarinarem i les farem en una cassola al foc amb oli. A mig fer, hi afegirem la ceba pelada i picada i el manat d'herbes. Quan la ceba s'haurà daurat, hi incorporarem els tomàquets pelats, sense llavors i molt trinxats. Ho remenarem bé amb l'escumadora i quan el tomàquet estigui fregit hi tirarem el vi i l'anís i taparem bé la cassola fins que el vi s'haurà reduït. Hi afegirem brou o aigua calenta de manera que cobreixi el conill. El deixarem fer a poc a poc,amb la cassola tapada, per espai d'uns 20 minuts. Picarem al morter el safrà, l'all, les galetes, els pinyons, les ametlles i unes fulles de julivert; quan tot estigui ben aixafat i fet com una pasta fina, hi afegirem el fetge del conill fregit, que també picarem, i deixarem tot el conjunt en una mica de la salsa del conill; ho tirarem a la cassola amb els cargols que ja teniem cuits i preparats. Tastarem el punt de sal i ho deixarem fer suaument uns 10-15 minuts més, temps suficient perquè el conill estigui tou i al punt. Just abans de servir-lo en traurem el manat d'herbes, l'empolsarem d'una mica de julivert trinxat i el presentarem a taula en la mateixa cassola de cocció. Cal servir-lo molt calent.